A 2024-1-HU01-KA121-SCH-000205361 számú sikeres pályázatnak köszönhetően vettem részt Erasmus+ tanártovábbképzésen Firenzében 2025. július 21-26. között. Az Europass Teacher Academy által szervezett kurzusnak 2 fő pillére volt: az angol nyelvi készségek fejlesztése, és ehhez kapcsolódóan az Erasmus+ mobilitási program szellemiségének megismerése. Az angol nyelvi kurzust tartó, brazil születésű, Olaszországban élő Roberta maga volt a nemzetköziség megtestesítője. Dinamikusan tartott, jól megtervezett és előkészített óráiról módszertanilag megújulva, az olasz reneszánsz kultúra és történelem ismereteivel gazdagodva, angolul gondolkodva tértem haza, magammal hozva a lengyel és francia csoporttársaimmal szerzett élmények emlékét. A nemzetközi kurzuson való részvétel, valamint Firenze kulturális örökségének a megismerése történelem tanárként rendkívül inspiráló volt számomra.





